b'\n_START_ARTICLE_\nBadstuegade 1H\n_START_PARAGRAPH_\nBadstuegade 1H er en fredet bygning i Aarhus, Danmark. Den blev opf\xc3\xb8rt i 1809 og blev fredet i 1970. Bygningen ligger i Latinerkvarteret p\xc3\xa5 Badstuegade ud til Pustervig Torv.\n_START_SECTION_\nHistorie\n_START_PARAGRAPH_\nBygningen blev opf\xc3\xb8rt af k\xc3\xb8bmanden Harboe Meulengracht i 1809 som et pakhus til at opbevarer importerede varer, og det er i dag et af eneste bevarede pakhuse ud mod denne gade. I 1816 byggede han en tilst\xc3\xb8dende villa, der l\xc3\xa5 ud mod Lille Torv og de to bygninger danner en baggr\xc3\xa5d. Pakhuset blev fredet i 1970, og det blev renoveret i 1977. Facaden ud mod g\xc3\xa5rdpladsen blev ved denne lejlighed bragt tilbage til sit oprindelige udseende._NEWLINE_I 1998 solgte Aarhus Kommune bygningen til Skumhuset, der brugte den som v\xc3\xa6rksted til madrasser og hynder til m\xc3\xb8bler. I 2016 flyttede firmaet til _NEWLINE_Risskov og pakhuset blev renoveret for at g\xc3\xb8re plads til nye lejere.\n_START_SECTION_\nArkitektur\n_START_PARAGRAPH_\nMeulengrachts pakhus er et af de f\xc3\xa5 eksempler p\xc3\xa5 Ludvig 16.-stil. Det er en gul-pudset bygning med rokoko- og barokarkitektoniske tr\xc3\xa6k. Pakhuset blev renoveret i 1977, hvor man ogs\xc3\xa5 nedrev en gammel bygning i g\xc3\xa5rden bagved, for at g\xc3\xb8re pakhuset synligt fra alle sider. Det oprindelige tr\xc3\xa6skelet blev erstattet med betons\xc3\xb8jler og de eksisterende vinduer blev erstattet med tr\xc3\xa6plader med sm\xc3\xa5 \xc3\xa5bninger.'